JohanHeinsen/ENO huggingface dataset:
Den Nord-Cimbriske Tilskuer, 1826-05-09
Grækerland. Det bekræftes denne Post, at den engelske Lord Over-Commissionair paa de joniske Øer, har paa Fregatten Najaden været i Mesolongi, for i den engelske Regjerings Navn at tilveiebringe Vaaben Stilstand mellem Tyrkerne og Grækerne. Men Jbrahim har forkastet alle Forslag. Næsten hele Mesolongi, Mure og Bygninger ere underminerede. Paa den lille Klip pege Kalamas lide mange tusinde flygtede Grækere den yderste Nød; den menneskekjerlige engelske Regjering forsyner de meest Trængende daglig med Levnetsmidler. Jfølge Breve fra Corfu af 29de Marts og 1ste April skal Jbrahim Pascha ved den sidste Storm paa Mesolongi, være bleven farlig saaret, da flere Tartarer vare sendte til Prevesa, for at hente Læger; og eftersom Rygtet gaaer paa de joniske Øer, skal han siden være død af sine Saar, dette Sidste trænger imidlertid til Bekræftelse. Den græske Flaade er imidlertid indtruffen for Mesolongi, og man troer derfor at Faren for denne Stad er noget formindsket.
Den Nord-Cimbriske Tilskuer, 1826-05-09
Fra Triest bekræftes atter under 17de April, at Jbrahim, ved en den 23de Marts foretagen Storm, hvorved Ægypterne skal være blevne drevne tilbage med et Tab af flere tusinde Mand, og tre Beyer og en Pascha ere blevne dræbte paa Stedet, seiv er bleven farlig saaret. Fra Constantinopel skrives under 28de Marts. Vi see foran, Serailets Porte paradere od Hoveder, af Basiladis, Poros og Anatolikos Jndvaanere og Garnisoner. Man kan blandt dem paa det lange Hovedhaar og det ærværdige Skjæg, adskille 30 Hoveder af græske Præster og Munke, og paa de lange flettede Lokker, Hovederne af 600 Fruentimmer og af flere Børn. Disse Levninger af Menneske=Liig, ere overbragte ved et Skib. Tyrkerne udstødte et rasende Glædesskrig ved dette Syn, som de have maattet undvære siden Kalamatas Indtagelse, og de haabe snart endnu bedre at see Tindingerne af deres Fyrsteslot bekrandsede; thi Sultanen, som lod dræbe 45000 Kristne paa Chios, har givet Jbrahim befaling, ikke at lade en Eneste af Mesolongis Jndvaanere eller Forsvarere blive i Live, uden Forskiel paa Alder, Kjøn, Stand, eller Hjem. Hans befaling er peremptorisk, han veed, der er ikke mindre end 11 til 13000 Kristne indsluttede i hiin Stad og ikke færre Hoveder vil han have. Man erfarer ogsaa at Anatolikos Beboere, som Jbrahim ved Capitulationen havde skjænket Livet, for at føres til Arta, neppe havde tilbagelagt et Stykke af Veien, førend alle bleve ombragte. Almægtige Gud! beskyt du dine Troesbekjendere mod hine troløse, raae, blodtørstige og uvidende Barbarer, og lad Menneske-Held blive Politik!
Den Nord-Cimbriske Tilskuer, 1826-05-09
Frankerig. Den 1ste Jan. have ikke mindre end 900 Officerer i den franske Armee, faaet deres Demission. - De to Jtalienere, der for nogen Tid siden gjorde hiint Mordanfald paa Vexelereren Joseph i Palais Royal, bleve den 25de April førte for Retten i Paris og - forrige Nat er hos samme skeet Jndbrud. De fornævnte to Mordere modtage i Dag deres Dødsdom. - Den 29de April var en Demoiselle Fructus anklaget, for Retten i Paris, for at hun ved Anvendelse af den magnetiske Somnambulismus havde gjort sig skyldig i Bedragerie, og ved Uforsigtighed ombragt en ung Grevinde. - Politiet har ladet borttage flere Skrifter, som vare udspredte for at forlede unge Fruentimmer til at gaae i Noune, kloster.
Den Nord-Cimbriske Tilskuer, 1826-05-09
Engeland. Nøden blandt Manufacturisterne i Blackburn har opvakt et Oprør der har udbredt sig over hele Egnen. Alle indløbne Efterretninger indeholde blot Forøgelse af den Forlegenhed og Nød, som hersker i Manufactur-Districterne. Hans Majestæt har anviist 1000 Pd. Sterling til Understyttelse for Maclesfjeld, og ligesaameget for Blackburn. De oprørske Manufacturister paa sidstnævnte Sted have sønderbrudt Maskinerne især Dampmaskinerne, anfaldet Postvog nene o. s. v., der ere Tropper rykkede ud mod dem; dog hører man ikke endnu at det er kommen til Blodsudgydelse. En Deel af Manufacturherrerne have givet efter og forhøiet Arbeidslønnen, men man indseer ikke at Vedkommende kan holde det ud længe. Ogsaa fra Jrland hører man hjerterørende Klager over Mangel paa Arbeide og Hungersnød. - J Whampoa i China er indtruffen det Uheld, at det engelske Ostindiske Compagnies Skib Royal George er aldeles opbrændt. Fra Calais meldes at der fra 1ste til 13de April, ere ikke indførte mindre end 3,200,000 Pd. St. i Sovereigns, Guld-og Sølv=Stænger, derfra og fra Bologne til Engeland; hvoraf 2600,000 allene vare til det Rothschildske Huus.
Den Nord-Cimbriske Tilskuer, 1826-05-09
Rusland. Det bekræftes nu ogsaa fra Odessaa under 8de April og fra flere Steder, at Keiser Nicolaus i sin Erklæring har sat Divanet en Termin af fem Uger, til at rømme Moldau og Walachiet i, og tilbagegive deres tractatmæssige Privilegier; i modsat Tilfælde har den russiske Minister Hr. v. Minzagii Ordre at forlade Constantinopel. - Den engelske Maler Mr. Daws har i Petersburg malet den afdøde Keiser Alexander og samtlige russiske Generaler, som toge Deel i de mærkværdige Feldttog, Aarene 1812, 1813 og 1814. Det hele skal være fortræffeligt udført, og især skal Keiserens Billede i fuld Legemsstørrelse være paafaldende liigt.
Den Nord-Cimbriske Tilskuer, 1826-05-09
Sverrige. En gjensidig Handels=Tractat mellem Sverrig og Norge paa den ene Side og Storbritanien paa den Anden, er nyelig bleven afsluttet og undertegnet; den lover store Fordeele.
Den Nord-Cimbriske Tilskuer, 1826-05-09
Indenlandsk. J Følge Forslag til Cancelliet, at det formeentlig ville være hensigtsmessigt, at private Strandings Commissionairer bleve undergivne den ved Forordningen af 2den December f. A. paabudne Caution, har Cancelliet svaret at der ikke findes tilstrækkelig Anledning til at bevirke nogen Udvidelse af bemeldte Forordning. Man er nemlig, ved at andrage paa denne Lovgivning, gaaet ud fra den Forudsætning, at Staten kun med Hensyn til de af samme accrediterede Commissionairer har en Forpligtelse til umiddelbar og med særdeles Tilsyn at sørge for, at Vedkommende blive billigen behandlede. Vil nogen, istedetfor at betjene sig af en saadan Commissionair, vælge en anden Mand, saa grunder han dennes Antagelse paa personlig Kundskab eller privat Anbefaling, og synes derved at give Slip paa den Omhue, som det Offentlige paatager sig med Hensyn til de Commissionairer, der antages paa sammes Anbefaling. Det kan og med god Grund formodes, at enhver, der ikke selv kjender, eller med troværdig Anbefaling har faaet Anslag paa en privat Commissionair, vil holde sig til en af det Offentlige beskikket, og at de private Commissionairer, for at finde Søgning, ville beslitte sig paa at behandle Folk ligesaa billigt som de bevilgede. Desuden synes de ved Forordningen foreskrevne Regler for Salariets, Bestemmelse analogisk at maatte tages til følge: hvis Proces opstod om privat antagne Commissionairers Betaling, da Formodningen ikke kan være forat den, der antager en slig Commissionair, vil indrømme ham større Sallair end det, der tilkommer den bevilgede, saa at det kun er den særdeles magistralske Omhue, der ved de bevilgede Commissionairer bliver noget særegent. - Iøvrigt har Man dog tilskrevet de Amtmænd, i hvis Embedskreds Strandings-Commissionairer ere ansatte, om at tilholde vedkommende Underøvrigheder, i Strandingstilfælde at gjøre Skipperne opmærksomme paa den større Beskyttelse, de kunne vente imod Fornærmelse, ved at henvende sig til de beskikkede istedet for de privat Strandings-Commissionairer o. s. v.
Den Nord-Cimbriske Tilskuer, 1826-05-09
Det er bekjendt, at der i Aaret 1821 blev nedsat forskjellige Commissioner, til hvem det blev overdraget at gjennemgaae alle de til det forrige saakaldte kongl. Kunstkammer henhørende Sager, seientisisk ordne dem og forfatte Beskrivelse over Samme. Navnet forandredes til det kongelige Kunstmuseum, og Samlingen flyttedes til Gaarden No. 274 i Dronningens Tværgade, som er kjøbt for kongelig Regning. Forskjellige Dele af det forrige Kunstkammer ere afsondrede derfra; saaledes bleve Naturalierne afgivne til Natural=Museet, Malerierne til at samles i et Locale paa Christiansborg Slot, som dertil er indrømmet. Det kongl. Kunstmuseum er derefter blevet ordnet, mange Stykker restaurerede, nye Stykker tilkomne, og det hele ypperligen fremstillet i bemeldte ny Locale; hvor det nu næsten i et Aar, ligesom forhen Kunstkammeret, har været at see, naar man derom har iforveien meldt sig hos Jnspec. teuren. Hr. Justitsraad Spengler, boende i Gaarden. 2 til 2enhalv Time hengaae letteligen ved denne Nydelse, for blot hurtigen at gjennemgaae alle tre Etager i Bygningen. J Stue-Etagen bevares Oldsager, de ægyptiske, romerske og græske; og de nordiske. J 1ste Sals-Etage bevares det egentlige Kunstmuseum, som indeholder over 1100 Nummere, og er inddeelt i fire Klasser med Underafdelinger. J 2den Sals-Etage sees Gemme- og Pastesamlingen, kostbarheder i Guld, Sølv og Ædelstene, Mosaik=Arbeider, og den ethografiske Samling.
Den Nord-Cimbriske Tilskuer, 1826-05-09
Den 14de April havde den kongl. portugisiske Gesandt i Kjøbenhavn foranstaltet en Sørgefest for sin afdøde Monark, som fandt Sted i det keiserl. østerrigske Gesandtskabs Kapel og bivaantes af det hele diplomatiske Corps, Rusland, Frankrigs og Portugals Generalkonsuler samt et stor Antal af Hovedstadens Jndvaanere. Kapellet var sort betrukket og foran Alteret var der reist et Mausoleum som var prydet med Hs. Maj. Navnetræk og rigt besat med Kjerter. Der blev tillige sjunget et høitideligt Requiem.
Den Nord-Cimbriske Tilskuer, 1826-05-09
Dr. Heibergs nye Vaudeville, Aprilsnarrene eller Jntriguen i Skoven, gjør megen Fortune og er allerede i en Tid af 8te Dage givet 3 Gange for propfuldt Huus. Det er en skarp Satire over Hovedstadens Pige-Jnstituter, hvor Digteren har valgt sig en riig Mark, der frembyder Stof i Overflødighed.
Den Nord-Cimbriske Tilskuer, 1826-05-09
Ved Høiesteret er blandt flere afsagt følgende Domme: Skipper Eskild Nielsen, angaaende en paa sit førende Skib opdaget skjult Adgang til Lasten, samt forøvet Seilbrud m.m., dømt til at bøde til Aarhuus Byes Toldkasse 20 Rbd. Sølvmynt pr. Læst af Skibets Drægtighed. - Seminarist og Pharmaceuticus Frantz Chr. Bredahl, for begaaet Qvaksalverie, dømt til at bøde 20 Rbd. Sølv til Rønne Kjøbstads Fattigvæsen. - Arrestantinden Ane Marie Jørgensdatter, Fahnsmed Hans Jørgen Sundts Enke i Roeskilde, for forøvet Mord, dømt til at bøde Liv mod Liv. - Mobehandlerinderne Kirstine M. Rørvig, Uhrmager Baths Hustrue, og Marie C. Sørensen, Konnerups Hustrue, for Indgreb i Paruquemagerlaugets Rettigheder med at sælge Haarkrøller og andet hos dem anholdt Haararbeide, dømt til hver især at betale 4 Rbd. Sølv til Paruquemagerlauget i Kjøbenhavn og med det anholdte Haararbeide at forholdes efter Placaten af 1ste August 1821. Atter er der blevet et stort Embede ledigt i Toldfaget, ved Oberstlieutenant og Toldforvalter i Holtenau, Hans Lemming v. Bildsøes pludselige Død den 19de April, i hans 58de Aars Alder.
Den Nord-Cimbriske Tilskuer, 1826-05-09
Efter en Maaneds næsten uafbrudt Storm, skrives der fra Viborg under 1ste Mai - havde vi igaar en smuk og stille Morgen, da Stormklokken Kl. 5 1/4 forkyndte Jld, som var udbrudt i Tugthusets nordre Hjørne. Brandfolkene ilede til, ligesom og S. T. Hr. Stiftamtmand, Ridder Schønbeyder, og efter een Times Forløb var man Mester over Jlden, der havde angrebet Gulvene i første og anden Etages Hjørner, dog er Skaden paa Bygningen ikke betydelig; men Maskineriet og det paa Vævene værende Klæde m. m. har lidt endeel af Slukningsvandet. En Deel af Fangerne blev under Bedækning af Borgerskabet, som var mødt ved Brandstedet, transporteret til Raadhuset; de øvrige Fanger forbleve tilbage i Tugthuusgaarden, hvor Roligheden blev uforstyrret, da ingen af dem gav mindste Tegn til Flugt eller nogen Slags Uorden. Tugthuset besattes indvendig og udvendig med Borgervæbningen. Kl. 11 vendte de udbragte, Fanger under samme Bevogtning tilbage til Tugthuset. Jngen Fanger savnes.
Den Nord-Cimbriske Tilskuer, 1826-05-09
Kjøbenhavns Børs, den 2den Mai. Cours. Hamborg 2 M. - Avista 235. Spec. 231. Specier solgtes til 13 Rbmk. 14 s. Disconto 5 pC. - 4 pC. Kongelige Obligationer (uden Renter) 84 1/4 a 84 1/2 Rbd. Sedler. Nationalbank-Obligationer (af Laanet den 4de Februar 1820) 100 a 100 1/2 Rbd. r. S. Dito dito 115 1/2 a 116 Rbd. Sedler. Norske Speciessedler pr. 100 Specier 19. a 192 1/2 Rbd. Sedler.
Den Nord-Cimbriske Tilskuer, 1826-05-09
Anecdoter. En Minister anmærkede engang i en Cirkel af Hofmænd, at intet kunne være mere naragtig end den Maade paa hvilket Statsraadet hos nogle Neger Nationer samle sig. "J Salen hvor Statsraadet samles" sagde han, ere satte tolv overordentlig store Steenkrukker, halv fulde af Vand. Tolv Statsraader træde nøgne ind, og staae frem med megen Alvorlighed og Anstand, enhver løber derpaa ned i sin Krukke, og dukker ned i Vandet ligge til Kindet, og i denne nydelige Stilling raadslaae de med hinanden om Statssaffairerne. De smillet ikke, vedblev Ministeren, i det han henvendte sig til en ædel Lord, som saa ved Siden af ham. "Smile, Nei," svarede Lorden, "Jeg seer noget, som er endnu mere naragtig her hver Dag. Kjære hvad er det, gjentog Ministeren. Et Land svarede Adelsmanden, hvor Raadet ikke er opfyldt med andet end Steenkrukker.
Den Nord-Cimbriske Tilskuer, 1826-05-09
Den berømte Skribent Fontenelle udtrykte aldrig saamegen Fornøielse ved nogen af de talrige Berømmelser man overøste ham med, som ved Spørgsmaalet af en Svensker, som da han kom reisende ind af Porten i Paris, spurgte en af Officererne ved Bommen, hvor Monsieur de Fontenelle levede, og da de ikke vare i Stand til at underrette ham derom, sagde han, Hvad, ere J Franskmænd, og ere uvidende om eders berømte Medborgers Bopæl!
Den Nord-Cimbriske Tilskuer, 1826-05-09
Avertissements. Da jeg allerede har gjort Begyndelsen med at informere i Dands, saa ville de, som endnu skulle ønske at deeltage deri, behage at melde sig hos mig i denne Uge, da jeg længere hen, ikke meere kan antage nogen Eleve. Thisted, den 8de Mai 1826. Fr. Zangenberg.
Den Nord-Cimbriske Tilskuer, 1826-05-09
Et nyt, smukt og godt Claveer, der indeholder 5 1/2 baandfrie Octaver, er at faae tilkjøbs eller ved Bytning af et ubrugeligt contra F. Claveer og en passende Betaling, naar de der maatte ønske ovennævnte Instrument ville behageligen henvende sig til I. Chr. Lustrup. i Thisted.
Den Nord-Cimbriske Tilskuer, 1826-05-12
Udenlandsk. Amerika. De nordamerikanske Staters Gesandt ved Hoffet i Petersburg, er af sin Regjering bleven tilsendt en meget kraftfuld Note, for at formaae Keiseren af Rusland til at anvende sin Jndflydelse til at bevæge det spanske Hof til at ophøre med Fiendtlighederne mod dets forrige amerikanske Colonier, deri anføres blandt andet: De nye amerikanske Staters Uafhængighed er grundfæstet og ugjenkaldelig. Spanien kan ved en blind, uvis Forlængelse af Krigen, endnu tabe mere, men at vinde noget, er umuligt. Paa denne Note har Grev Resselrode blandt andet svaret: at indtil afgjørende Efterretning om Spaniens videre Hensigter med Hensyn til sine amerikanske Besiddelser og de høie forbundne Kabinet. ters Meening om denne Sag ere indløbne, kan Hs. keiserlige Majestæt intet bestemt Svar give denne Sag. - Fodvandringer igjennem det Jndre af de forenede Staters uhyre Gebeet, ere stærk i Mode for Øieblikket. Et Selskab af dannede, unge Mennesker forene sig saaledes om, nøiagtig at undersøge en af de enkelte Republiker. Hver faaer sit Fag at gjøre bemærkninger i: En Bo. taniken, Een Mineralogien, Een det Geographiske o. s. v. Naturligviis samles der paa denne Maade mange interessante og belærende Noticer.
Den Nord-Cimbriske Tilskuer, 1826-05-12
Grækerland. Jbrahim Pascha er sandsynligviis den 24de Marts, enten falden eller idet mindste dødelig saaret, ved Stormen paa Mesolongi. Den russiske Gesandt i Rom skal ogsaa ved en Staffet fra Corfu have modtaget Bekræftelse paa, at Jbrahim var død af et Saar i Brystet. Det var om Morgenen ved Solens Opgang (fortælles der fra Corfu under 7de April ) at Jbrahim Pascha med sin hele samlede Styrke, under et vildt Angrebsskrig, Trommehvirvel og Kanontorden, stormede løs imod Mesolongi, Denne vilde Larm syntes at forkynde Fæstningens Undergang; men en eftertrykkelig og velrettet Jld fra det græske Skyts bragte snart de Stormende til at gjøre, Omkring" og trække sig ud af Skudvide. Efterat de her paa nye havde formeret sig, gjorde de et nyt Anløb, hvorved Jbrahim, saavidt man kunde see, selv var i Spidsen, tilligemed en fransk Oberst Gudin. De rykkede nu frem imod en Bresche ligeoverfor Toldhuset; det græske Skyts spillede af alle Kræfter ind paa dem, og snart saae man Ægypterne indhylles i en tyk Røgsky. Man troede i Førstningen, at dette hidrørte af en sprungen Mine; men da man saae Barbarerne retirere, faldt det strax Grækerne ind, at der maatte være tilstødt Fjenden et stort Uheld. Dette var Kl. 2 om Morgenen, og Kl. 5 erfoer man, at en Anfører af høi Rang var dødelig saaret. Følgen blev, at Muselmændene adspredte sig, bleve slagne og forjagede. Jbrahim, til hvem man ogsaa fra Corfu havde hentet Læge, skal siden være død af sit Saar; Mesolongis Beleiring være ophævet; Gouras, Fabrier og KostasBozaris ankomne dertil med deres Tropper og en betydelig Qvantitet Levnetsmidler; Vasilad- og Anatolico atter være rømte af Tyrkerne, der ere flygtede til Lepanto og Patra, og Miaulis en delig ankommen med en Flaade paa 50 til 60 Seilere, og forsynet med allehaande Forraad ja denne kjække Søchelt skal endogsaa allerede have bemægtiget sig 12 ægyptiske Transportskibe.
Den Nord-Cimbriske Tilskuer, 1826-05-12
Paa de joniske Øer har man ved Efterretningen om den gunstige Vending, Mesolongis Skjebne har taget, skudt Glædes-Salver, ringet med Klokkerne og sjungen Lovsange. - Natten imellem den 4de og 5te April indtraf en fra Petersborg afsendt Coureer til Hr. Minciaky i Constantinopel, og allerede Dagen efter overrakte han Reis-Effendi den fra hans Regjering modtagne Note, hvorpaa han skal have forlangt et afgjørende Svar inden 6 Uger fra Dato. Det har vakoverordentlig Sensation i hele Tyrkestaden. Skippere, som fra Constantinopel ere ankomne til Odessa, ville vide: at Rusland og Engeland have anerkjendt Grækenlands Uafhængighed; at den engelske Commodore Hamilton havde bevirket, at Fjendtlighederne mellem Grækerne og Tyrkerne allerede vare ophørte, og at han selv havde været i Nauplig for at ønske den græske Regjering til Lykke med denne Anerkjendelse. Breve fra Smyrna gjentage det samme Rygte, og en Skrivelse fra Brody af 15de April tilføier udtrykkelig: at Gen. Adams havde sendt to Fregatter til Lepanto, for der at standse Fjendtlighederne, en Tredie til Neocastron med samme Ærinde og en Fjerde til Alexandrien, for at lade Mehemet Aly vide: at han maa afholde sig fra at tilsende sin Søn nogen ny Expedition, da man i saa Fald vilde tillade, sig at stoppe den. En femte Fregat var endelig og afgaaet til Smyrna med samme Budskab, og paa Hydra og Spezzia traf man Anstalter til Frydefeste. Et fra Levanten til Livorno kommende Skib melder, at 20000 græske Qvinder, Børn og Oldinge ere flygtede til Sapienza Øerne eller Strophaderne, fra Peloponnes, de have siden Marts Maaned maattet leve af vilde Rødder og kogte Blade, hvorimellem de mængede en Haandfuld Meel. Dette har opvakt Sygdomme blandt dem, hvoraf over 5000 ere døde. Flere tusinde befinde sig ogsaa paa Øen Prodano, og alle trænge høilig til medlidende Menneskers Hjelp.
Den Nord-Cimbriske Tilskuer, 1826-05-12
Portugal. En af de vigtigste Mænd, som ved Dronningens Jndflydelse i denne Tid er bleven styrtet og har erholdt Pas til Udlandet er General Politie=Intendanten, Baron Renduffe, og en Mand, som deler Dronningens politiske Grundsætninger, Criminal-Dommeren ArriagaB. de Silveira, er endog bleven hans Eftermand. Dronningens Parti arbeider ogsaa paa at sammendrage en Sanitets Cordon paa den spanske Grændse, for dertil at benytte de i Lissabon, liggende Linie-Regimenter og efterhaanden udfylde deres Plads med Provindsial-Milicer. Flere af Linie-Rigimenterne have nemlig allerede længe været Dronningens Partie gunstige, og ved at lade dem rykke til Grændsen, har man den dobbelte Fordeel: at bringe dem dette Parties talrige Tilhængere i Spanien nærmere og tillige svække Regjeringens Jndflydelse over dem, ved Bortfjernelsen. Paa sin Side formerer England derimod sine Skibe paa Tajo=Stationen; for ganske nylig saaledes endnu med tvende Brigger og een Fregat.
Den Nord-Cimbriske Tilskuer, 1826-05-12
Spanien. Kongen er Dagen efter sin Ankomst til Hovedstaden atter vendt tilbage til Aranjues. Den 10de April, om Aftenen, var der atter en stor Folketummel i Madrid; selv Cavallerie Patrouillerne blev drevne tilbage, og først da et Par Regimenter trængte ind paa Fredsforstyrrerne, lykkedes det at adsprede dem. Tummelen var opstaaet over det udspredte Rygte, at Regjeringen agtede at sælge Geistlighedens Godser, og det burde man ikke tillade, skreg Pøbelen. Efter Finantsvæsenets officielle Angivelser beløb den spanske Geistligheds Antal i Aaret 1822 sig til 16,314 Præster med en aarlig Gehalt af 18,096, 679. Fr., 5771 Vicarer med 2, 106,416 Fr. 16,489. andre Geistlige med 6,091,485 Fr., 13,244 Præster paa en Patrimonial=Rente af 4,834,060 Fr. og 61,077 Munke, som kostede Landet aarlig 22, 293, 105 Fr. Disse 112,925 Geistlige tære alt. saa aarlig 53,4217745 Fr. af Landets Marv, og den hele Statsindkomst er for Øjeblikket ikke meere end 50 Millioner; Spanien har derfor paa den senere Tid havt en aarlig Deficit af 100 Millioner. Af Nonner tæller Spanien 32,500.
Den Nord-Cimbriske Tilskuer, 1826-05-12
Engeland, Selv i Liverpool og Manchester, har der yttret sig Spor til Uroligheder blandt Fabrikarbeiderne. J Manchester nyde 40,000 Personer Fattigunderstøttelse. Hele Omegnen af Blackburn, i 10 til 18 engelske Miles Udstrækning, er i Oprør. Overalt gaaer det ud paa at sønderslaae de nye Snellvæverstole; 20 til 30,000 Mennesker, bevæbnede med Spyd, Øxer og Hamme ske, drage omkring og udføre dette Arbeide, og ingensteds er der Militairmagt nok til at modstaae. dem. Skaffer man ikke hurtig Raad, ville Følgerne af denne Væveropstand, der synes at være smittende, blive uberegnelige. Endskiøndt de just ikke gjøre megen Modstand, hvor Militairet viser sig, saa er der dog allerede flydt Blod.
Den Nord-Cimbriske Tilskuer, 1826-05-12
Tydskland. De Studerendes Antal i Leipg, beløbe sig nu til omtrent 1400.
Den Nord-Cimbriske Tilskuer, 1826-05-12
Blandinger. Forgangen Dag blev der spillet en Toldbetjent hed en Port i en af Stæderne ved Rhin et smurrige. buds. Der indfandt sig nemlig et Fruentimmer med en tillukket Kasse, og foregav da man forungte at vide hvad den indeholdt, at hun havde brglemt Nøglen og ilede tilbage for at hente den, midlertid blev den hemerelighedsfulde Kasse at tilside. Men da Fruentimmeret forgiæves lod vente paa sig, aabenbarede Hemmeligheden, sig af sig selv ved - Skrigen. Man aabnede og fandt et levende Barn, da nu denne Artikkel i ingen Toldtarif er anført som Contrabande, hvor gjerne maaskee ofte mangen Toldofficiant, skjøndt indenlandsk Fabricate, for sin egen Skyld. ønskede det - saa passerede det til Vaisenhuuset.
Den Nord-Cimbriske Tilskuer, 1826-05-12
Ved en, den 17de f. M. udbrudt Jldebrand i Byen Elze i det Hanoverske ere 14 Vaaningshuse. og 33 Sidebygninger lagde i Aske, hvorved 24 Familier have tabt Tag og Eiendomme. Det var denne Bye, hvorpaa fra 1739 til 1745 var paasat 7 Gange Jld, af den bekjendte Mordbrænder, Holscher.
Den Nord-Cimbriske Tilskuer, 1826-05-12
Kong Carl Johan har befalet, at Kronprindsessens nu daglig forventende lykkelige Nedkomst skal forkyndes Stockholms Jndvaanere med 128. Kanonskud, ifald det bliver en Prinds, og med 62, ifald det bliver en Prindsesse.
Den Nord-Cimbriske Tilskuer, 1826-05-12
En Hr. C. S. Rafinesque bekjendtgjør i det nordamerikanske Blad Cincinnati Literary Ga rette forskjellige mærkværdige Opfindelser, hvoriblandt en Dampmaskine, som ved en eneste Explosion kan dræbe 1000 Mennesker, og gjentagne, Gange lader sig affyre, ligesaa hurtig som en Pistol. Opfinderen har kaldet den Peace, engine fordi han haaber at dette frygtelige Ødelæggelses. Redskab vil gjøre Ende paa al Krig.
Den Nord-Cimbriske Tilskuer, 1826-05-12
Den svenske Hofnotarius i Stockholm efterlyser i danske Aviser en Hattemagersvend Anders Wemmermark, som har været fra Sverrig siden. 1790; da ham er tilfalden en betydelig Arv eftersin i Østerrig afdøde Broder, Capt Wemmermark.